Kostanjevican kukkulalla, kaupungin eteläosissa, sijaitsevan Marian ilmestyspäivän kirkon kryptaan on haudattu Ranskan kuningas Kaarle X perheineen. Kaupungin pohjoislaidalla kohoaa 682 metrin korkeuteen Sveta Gora ("Pyhä vuori"), jossa on käynyt pyhiinvaeltajia 450 vuoden ajan. Vuorelta näkee kirkkaalla säässä Istriaan, Venetsiaan ja Dolomiiteille saakka. Vuoren huipulla sijaitsevat basilika, fransiskaaniluostari sekä Isonzon taisteluiden museo.